**தஞ்சைவாணன் கோவை** பொய்யாமொழிப் புலவர் என்பவரால் இயற்றப்பட்ட ஓர் அகப்பொருட்கோவை நூலாகும். இது பதின்மூன்றாம் நூற்றாண்டைச் சேர்ந்ததாக இருக்கலாம் எனக் கருதப்படுகின்றது. இந்நூல் தற்பொழுது சிவகங்கை மாவட்டத்தில் உள்ள தஞ்சாக்கூரில் வாழ்ந்த **சந்திரவாணன்** என்னும் சிற்றரசனைப் பாட்டுடைத் தலைவனாகக் கொண்டு எழுதப்பட்டது.  தஞ்சைவாணன், பாண்டிய நாட்டை ஆண்ட குலசேகர பாண்டியனின் படைத் தலைவனாகவும் அமைச்சராகவும் இருந்ததோடு, **மாறை** என்னும் நாட்டை ஆண்டு வந்ததாகவும் தஞ்சைவாணன் கோவை கூறுகிறது.

நூலமைப்பு
---------

கோவை நூல்கள் அகப்பொருள் இலக்கியமாகவே எழுதப்படும் மரபுக்கு ஏற்ப இது தலைவன் தலைவியின் அகவாழ்க்கை பற்றியதாக அமைந்துள்ளது. நாற்கவிராச நம்பி இயற்றிய அகப்பொருள் விளக்கம் என்னும் இலக்கண நூலை அடியொற்றி இந்த இலக்கியம் படைக்கப்பட்டு இருக்கிறது. ‘ இது, 

1. களவியல்,
2. வரைவியல்,
3. கற்பியல்

என்னும் 3 இயல்களாகப் பிரிக்கப்பட்டுள்ளது. இம்மூன்று இயல்களிலும் உள்ள 33 பிரிவுகளில் மொத்தம் 425 பாடல்கள் அடங்கியுள்ளன. இவற்றுள், களவியலில், 18 பிரிவுகளில் 280 பாடல்களும், வரைவியலில் 8 பிரிவுகளில் 86 பாடல்களும், கற்பியலில் 7 பிரிவுகளில் 59 பாடல்களும் அடங்குகின்றன. இந்நூல் முழுதும் கட்டளைக் கலித்துறை என்னும் பாவகையில் எழுதப்பட்டுள்ளது.

உள்ளடக்கம்
----------

தஞ்சைவாணன் கோவை நூலின் உள்ளடக்கம் வருமாறு

|  |  |  |  |
| --- | --- | --- | --- |
| இயல் | துறை | பாடல்களின் எண்ணிக்கை | குறிப்பு |
| களவியல் | 01. கைக்கிளை | 00 |  |
| களவியல் | 02. இயற்கைப் புணர்ச்சி | 00 |  |
| களவியல் | 03. வன்புறை | 00 |  |
| களவியல் | 04. தெளிவு | 00 |  |
| களவியல் | 05. பிரிவுழி மகிழ்ச்சி | 00 |  |
| களவியல் | 06. பிரிவுழிக் கலங்கல் | 00 |  |
| களவியல் | 07. இடந்தலைப்பாடு | 00 |  |
| களவியல் | 08. பாங்கற்கூட்டம் | 00 |  |
| களவியல் | 09. பாங்கி மதியுடன்பாடு | 00 |  |
| களவியல் | 10. பாங்கியிற் கூட்டம் | 00 |  |
| களவியல் | 11. ஒருசார் பகற்குறி | 00 |  |
| களவியல் | 12. பகற்குறி இடையீடு | 00 |  |
| களவியல் | 13. இரவுக்குறி | 00 |  |
| களவியல் | 14. இரவுக்குறி இடையீடு | 00 |  |
| களவியல் | 15. வரைதல் வேட்கை | 00 |  |
| களவியல் | 16. வரைவு கடாதல் | 00 |  |
| களவியல் | 17. ஒருவழித் தணத்தல் | 00 |  |
| களவியல் | 18. வரைவிடைவைத்துப் பொருள்வயிற்பிரிதல் | 00 |  |
| வரைவியல் | 19. வரைவு மலிவு | 00 |  |
| வரைவியல் | 20. அறத்தொடு நிற்றல் | 00 |  |
| வரைவியல் | 21. உடன்போக்கு | 00 |  |
| வரைவியல் | 22. கற்பொடு புணர்ந்த கவ்வை | 00 |  |
| வரைவியல் | 23. மீட்சி | 00 |  |
| வரைவியல் | 24. தன்மனை வரைதல் | 00 |  |
| வரைவியல் | 25. உடன்போக்கு இடையீடு | 00 |  |
| வரைவியல் | 26. வரைதல் | 00 |  |
| கற்பியல் | 27. இல்வாழ்க்கை | 00 |  |
| கற்பியல் | 28. பரத்தையிற் பிரிவு | 00 |  |
| கற்பியல் | 29. ஓதற் பிரிவு | 00 |  |
| கற்பியல் | 30. காவற் பிரிவு | 00 |  |
| கற்பியல் | 31. தூதிற் பிரிவு | 00 |  |
| கற்பியல் | 32. துணைவயிற் பிரிவு | 00 |  |
| கற்பியல் | 33. பொருள்வயிற் பிரிவு | 00 |  |

உரை
---

இத் தஞ்சைவாணன் கோவைக்கு விளக்கவுரை எழுதியவர் சொக்கப்ப நாவலர். இவர்
பிறந்த ஊர், தொண்டை மண்டலத்தைச் சார்ந்த குன்றத்தூர். இவர் சிறந்த
தமிழ்ப்புலமையும் நாவன்மையும் பெற்று அட்டாவதானியாக விளக்கம்
பெற்றிருந்தனர். இவர் இந் நூலாசிரியரான பொய்யாமொழியார் மரபில் வந்தவர்.

சான்றடைவு
---------

1. 1 2   தி.தெ.சை.நூ.கழகம் வெளியிட்ட தஞ்சைவாணன் கோவையின் முன்னுரை
2. ↑   சாமிநாதையர் உ.வே, என் சரித்திரம்:அத்தியாயம்-51 சிதம்பரம்பிள்ளையின் கலியாணம்
3. ↑  தஞ்சைவாணன் கோவை
4. ↑   பொய்யாமொழிப் புலவர் இயற்றிய தஞ்சைவாணன் கோவைக்குச் சொக்கப்ப நாவலர் வரைந்த உரை